Diari Oficial de la Generalitat Valenciana


Sumari del DOGV 7105, del 06-09-2013 (2013/8657)

RESOLUCIÓ de 2 de setembre de 2013, del president de la Junta Qualificadora de Coneixements de Valencià, per la qual s'anul·len determinats torns d'examen per a l'obtenció de certificats oficials administratius de coneixements de valencià i es deixa sense efecte el nomenament de les respectives comissions examinadores.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7105

Data del DOGV
:   06-09-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8657


Data del document
:   02-09-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 2 de setembre de 2013, del president de la Junta Qualificadora de Coneixements de Valencià, per la qual s'anul·len determinats torns d'examen per a l'obtenció de certificats oficials administratius de coneixements de valencià i es deixa sense efecte el nomenament de les respectives comissions examinadores. [2013/8657]  
Per Resolució de 14 de març de 2013, de la Direcció General d'Innovació, Ordenació i Política Lingüística, van ser convocades les proves per a l'obtenció de certificats oficials administratius de coneixements de valencià (DOCV 6993, 28.03.2013). Una vegada valorada la xifra de persones aspirants a les proves del segon període de 2013 (novembre) a les localitats d'Alacant, Elda, Torrent i València per a l'obtenció dels certificats de grau mitjà de coneixements de valencià, s'ha considerat no necessari el torn de la vesprada per a la segona fase de les proves del dit nivell.   
Per això, i segons el que disposa l'article 8 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:  
  
Primer  
Anul·lar el torn de vesprada de realització de les proves per a l'obtenció del certificat oficial administratiu de grau mitjà de coneixements de valencià a les localitats d'Alacant, Elda, Torrent i València. És per això que els aspirants que, segons la Resolució de 14 de març de 2013, resulten assignats a la realització de la segona fase de la prova en el dit torn queden convocats en el torn de matí, únic, que començarà a les 09.00 hores del dia 23 de novembre de 2013.  
  
Segon  
Deixar sense efecte el nomenament de les comissions examinadores del segon torn de les localitats d'Alacant, Elda, Torrent i València.  
  
  
  
Disposició final  
  
La Secretaria de la Junta Qualificadora de Coneixements de Valencià farà públic, pels mitjans ordinaris de difusió, el contingut d'esta resolució.  
  
València, 2 de setembre de 2013.- El president de la Junta Qualificadora de Coneixements de Valencià: Vicent Satorres Calabuig.